เคยเป็นอีสุกอีใสตอนเด็ก ตอนนี้อายุ 20 มีตุ่มขึ้นคล้ายอีสุกอีใส ไม่แน่ใจว่าเป็นซ้ำไหม หรือเป็นงูสวัดหรือว่าเป็นโควิดคะ แพนิคไปหมดแล้ว เภสัชให้ยาต้านไวรัสมาค่ะกินทุก3ชม. แล้วตอนหลับนี่ต้องกินไหมคะเพราะเภสัชบอกว่า แผงนึงมี5เม็ดทานได้1วัน แล้วต้องดูแลคนป่วยยังไงให้เราไม่ติดคะ คือเรายังไม่เคยเป็นมาก่อน มีคนบอกว่าคนเคยเป็นจะออกอาการเร็วกว่า สรุปคือเราเป็นแล้วไปติดเขา แต่ยังไม่แสดงอาการรึป่าวคะ ตอนนี้แค่คันๆนิดหน่อย
สวัสดีค่ะ โรคอีสุกอีใส (Chickenpox) เป็นโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน โดยหากเคยเป็นโรคอีสุกอีใสมาแล้วจะไม่เกิดเป็นซ้ำอีก แต่เชื้อจะไปซ่อนตามปมประสาทในร่างกาย เมื่อร่างกายอ่อนแอจากสาเหตุใดๆ อาจกลับมากำเริบซ้ำในรูปตุ่มงูสวัดตามบางตำแหน่งของร่างกายเท่านั้น ไม่เป็นขึ้นทั่วตัวอีกการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างได้ รับประทานยาลดไข้ สามารถทานอาหารได้ทุกชนิด ควรอยู่ในที่ที่อากาศถ่ายเทดี ระวังการสัมผัสกับผู้ป่วย เด็กเล็กหรือคนสูงอายุจากที่กล่าวมา ยังไม่แน่ชัดว่าเป็นตุ่มจากสาเหตุใด สาเหตุอื่นๆเช่น เป็นผื่นผิวหนังอักเสบชนิดเฉียบพลัน ตุ่มน้ำพองจากโรคภูมิคุ้มกันทำลายตนเอง เป็นต้น อาจรับประทานยาที่ทานอยู่ให้ครบและสังเกตอาการ ถ้ายังมีตุ่มใสขึ้นมาต่อเนื่อง ลุกลาม หรือรวมกันเป็นตุ่มใหญ่ เจ็บมาก ควรไปพบแพทย์เพื่อตรวจเพิ่มเติม